जानकारी अनुसार पंजाब में नशा इस समय सबसे बड़ी समस्या है क्योंकि अब तक बड़ी संख्या में युवक नशे की चपेट में आकर अपनी जान गंवा चुके हैं। हालांकि नशे को जड़ से समाप्त करने का दावा करके सत्ता पर बैठी कांग्रेस सरकार और मुख्यमंत्री कैप्टन अमरेन्द्र सिंह ने कुछ ही हफ्तों में नशे को खत्म करने के लिए वचनबद्धता जताई थी, लेकिन अभी भी नशे के कारण युवाओं की मौत और इनका बेहोशी की हालत में मिलना आम बात ही है। हालांकि पुलिस प्रशासन द्वारा नशे के खिलाफ समय समय पर सैमीनार लगाए जा रहे हैं लेकिन इसके बावजूद भी नशा रुकने का नाम नहीं ले रहा और युवक अपनी जिंदगी को इस तरह नशे में बर्बाद करने में लगे हुए हैं।